1. Ildi belázasodott, édesanyja naponta háromszor megmérte a lázát, feljegyezte, Ildi pedig egy grafikont készített.



a) Mikor és hány fok a legmagasabb a láza?

b) Hányszor mértek 38 °C fölötti lázat?

c) Hány fokos volt a láza csütörtökön 13 órakor?

d) Írj egy időszakot, amikor csökkent a láza!

e) Mikor volt 37,2 °C-os a láza?

f) Csütörtökön 15:30-kor hány fokos lehetett a láza?

2. Kitti és Juli azt vette észre, hogy életkoruk aránya 2:3. Ezen információ alapján válaszolj a következő kérdésekre!

1. Hányszor annyi idős Juli, mint Kitti?
2. Hányszor annyi idős Kitti, mint Juli?
3. Ha az idősebb lány 24 éves, hány éves a fiatalabb lány?
4. Hány évesek külön-külön, ha együtt 25 évesek?

3. Rajzolj egy 5,6 cm hosszú szakaszt, amely jelezze egy térképen a Vitányvár és a Körtvélyesi kilátó térképen mért távolságát!

1. Állapítsd meg, hány km ez a távolság a valóságban, ha a térkép méretaránya 1:80.000!
2. A Vitányvártól a kilátó felé légvonalban 2 km-re van egy vadászles. Jelöld be a helyét a térképen!

4. Döntsd el hogy az alább felsorolt mennyiségek között egyenes arányosság, fordított arányosság van, vagy egyik sem!

|  |  |
| --- | --- |
| A csempe mennyisége és a csempézendő felület között. | ………… |
| Az alma ára és az 500 Ft-ból vásárolható mennyiség között. | ………… |
| A fizetett összeg és a 10.000 ft-ból visszajáró pénz között. | ………… |
| Osztálykiránduláson a gyermekek száma és az egy főre eső útiköltség között | ………… |

5. 3,6 m vascső tömege 9 kg. Mennyi a tömege egy 1,4 m hosszú ugyanilyen vascsőnek?

6. Három egyforma tehergépkocsi 45 óra alatt szállítaná be a terményt. Mennyi idő alatt szállítaná be a terményt 10 ugyanilyen teherautó?

7. Egy 92,4 hl-es medence 65 százaléka már megtelt vízzel. Hány liter víz van a medencében?

8. Jóska bácsi felszántotta a parcella 45 százalékát. Ekkor maradt még 8,8 hektár felszántatlan terület. Mekkora parcellát kezdet felszántani Jóska bácsi?

9. Gertrúd egy 40 pontos dolgozatból 35 pontot ért el. Hány százalékos a teljesítménye?

10. Egy boltban 4,8 t liszt volt. Felvásárolták a héten a készlet 90 %-át. A felvásárolt készlet 75 százalékát az emberek későbbi időkre rakták félre. Hány tonna lisztet raktak félre az emberek? Hány tonna liszt maradt a boltban?

11. Az alábbi diagram azt szemlélteti, hogy egy sítáborban hány lány, illetve hány fiú vesz részt az egyes évfolyamokról. Egy kis fehér négyzet egy lányt, egy kis szürke négyzet egy fiút jelöl.



A következő állítások után írd oda, hogy melyik igaz, melyik hamis?

|  |  |
| --- | --- |
| Ugyanannyi hatodik osztályos lány vesz részt a sítáborban, mint ahány ötödik osztályos fiú. | ………… |
| A nyolcadik osztályos résztvevők $\frac{3}{5}$ része fiú. | ………… |
| A táborozáson résztvevő tanulók pontosan 50 %-a fiú. | ………… |
| A hatodik osztályos résztvevők 60 %-a lány. | ………… |